Gw mau tau Pendidikan dan Kerjaya Akademik dari Mohd Yusof bin Muda. Jelasin dalam bahasa melayu

Dilahirkan di Kampung Pantai Merchang, Marang, Terengganu, Mohd Yusof mendapat pendidikan awal di Sekolah Kebangsaan Merchang pada tahun 1959 dan menyambung belajar di peringkat menengah di Sekolah Panji Alam, Kuala Terengganu. Setelah tamat Tingkatan 5 pada tahun 1970, beliau ditawarkan menjadi guru sementara di Sekolah Menengah Maras (sekarang SMK Tengku Mizan), Kuala Terengganu selama dua bulan pada tahun 1972 sebelum mendapat latihan perguruan di Maktab Perguruan Sultan Idris Tanjung Malim (sekarang Universiti Pendidikan Sultan Idris), Tanjung Malim, Perak.

Selepas tamat latihan perguruan pada akhir tahun 1973, beliau antara kumpulan pertama guru terlatih dari Semenanjung dihantar berkhidmat di Sarawak pada Januari 1974 dan ditugaskan mengajar di Sekolah Rendah Kampung Seberang, Mukah, Sarawak. Ketika bertugas di Mukah, beliau telah menduduki Peperiksaan Sijil Tinggi Pelajaran secara persendirian dan lulus Sijil Penuh pada tahun 1975. Selepas berkhidmat selama dua tahun di Mukah, pada tahun 1976 beliau ditukarkan mengajar di Sekolah Menengah Chung Hwa, Sibu.

Sebelum balik bertugas di Semenanjung pada tahun 1979 beliau sempat berkhidmat di Sekolah Menengah Sacred Heart, Sibu selama setahun. Di Semenanjung beliau ditugaskan menjadi guru penolong di Sekolah Menengah Kebangsaan Ayer Puteh, Kemaman. Oleh kerana sekolah ini sekolah baru dan belum digred, selepas berkhidmat setahun Pengetua sekolah tersebut telah melantik beliau menjadi Guru Penolong Kanan Kurikulum.

Semasa berkhidmat di Sekolah Menengah Ayer Puteh iaitu pada 20 April 1980 beliau telah berkahwin dengan Rahmah bt Johan dan dikurniakan enam orang anak; Adib, Anuar, Siti Munirah, Azizan, Muhammad Arif dan Muhammad Azizol.

Beliau ditukarkan ke Sekolah Menengah Kebangsaan Sultan Ismail Kemaman pada tahun 1984 apabila Sekolah Menengah Ayer Puteh digredkan dan jawatan GPK1 disandang oleh guru siswazah. Di sekolah ini beliau dilantik sebagai Penolong Penyelia Petang.

Pada 15 Februari 1994 beliau telah dinaikkan pangkat menjadi Penyelia Petang di Sekolah Kebangsaan Kijal. Selepas sebulan berkhidmat beliau ditawarkan menjawat Penyelia Sekolah di Unit Kurikulum, Jabatan Pelajaran Negeri Terengganu sehingga tahun 1999. Apabila berlaku kekosongan Guru Besar di Sekolah Kebangsaan Seri Kemaman, beliau telah ditawarkan menjadi Guru Besar di sekolah tersebut.

Semasa di Sekolah Kebangsaan Seri Kemaman dalam tahun 2000 beliau telah membina Sistem Maklumat Murid Berkomputer (SMM) diikuti dengan Sistem Pengurusan Peperiksaan (SPP) untuk diguna pakai di sekolah tersebut. Beliau juga berusaha membina sendiri Sistem Rangkaian Setempat (LAN) untuk memudahkan guru-guru sekolah tersebut memasukkan maklumat.

Pada tahun 2001, Jabatan Pelajaran Negeri Terengganu telah meminta kebenaran beliau untuk diedarkan sistem itu di seluruh sekolah rendah di negeri Terengganu. Sistem ini diberi nama oleh JPN Terengganu sebagai e-Pantau. Semenjak tahun tersebut pencapaian UPSR negeri Terengganu mula mendahului negeri-negeri lain di Malaysia. Pencapaian ini berkekalan hingga tahun 2011 dengan memegang rekod sebelas tahun berturut-turut.

Apabila beliau ditukarkan ke Sekolah Kebangsaan Chukai, beliau telah mengubah budaya kerja ke arah penggunaan ICT dalam pengurusan sekolah. Beliau telah membina sistem tambahan seperti Sistem Pengurusan Kokurikulum, Sistem Merit Demerit, Sistem Laporan Adab Belajar, Sistem Pentaksiran Lisan, Sistem Pengurusan Aset, Sistem Kehadiran Staf Berkomputer (Punchcom), Sistem Pengurusan Perpustakaan dan lain-lain.

Beliau berusaha menambah komputer sekolah dan membina sistem rangkaian termasuk rangkaian tanpa wayar. Dengan beralih kepada pengurusan digital warga SK Chukai telah dapat menimba pengalaman baru dan dapat meningkatkan mutu kerja yang lebih cekap dan pantas.

Sebagai sekolah tertua di Kemaman beliau bersama-sama dengan staf sekolah ini telah mencipta visi untuk menjadikan 'SK Chukai sebagai sekolah contoh menjelang tahun 2010' dan Kementerian Pelajaran Malaysia telah memilih sekolah ini satu-satu sekolah rendah di Chukai untuk melaksanakan 'Pembestarian Sekolah' mulai tahun 2006.

Beliau telah bersara daripada menjadi penjawat awam pada 5 November 2011 setelah lapan tahun menjadi Guru Besar di Sekolah Kebangsaan Chukai.

Menjelang persaraannya pada tahun 2011, beliau telah membina pula Sistem Pengurusan Peperiksaan Menengah Atas (SPPMA) dan pada tahun 2015 Sistem Pengurusan Peperiksaan Sekolah Rendah (SPPSR). Kedua-dua aplikasi itu sedang digunakan di semua sekolah di negeri Terengganu.